
Na podlagi 2. točke prvega odstavka 76. člena v povezavi z drugim odstavkom 78. člena Zakona o javnih uslužbencih (ZJU-1, Uradni list RS, št. 32/2025, 979/2026 – ZDU-1P, 1400/2026; v nadaljevanju ZJU-1) in 25. člena Zakona o delovnih razmerjih (ZDR-1, (Uradni list RS, št. 21/13, 78/13 - popr., 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 195/20, 15/21 - ZDUOP, 28/21 - skl. US, 43/21, 112/21 - ZNUPZ, 119/21 - ZČmIS-A, 202/21 - odl. US, 206/21 - ZDUPŠOP, 15/22, 54/22 - ZUPŠ-1, 141/22 - ZNUNBZ, 88/23 - ZOPNN-F, 95/23 - ZIUOPZP, 114/23, 117/23 - ZIUOPZP-A, 136/23 - ZIUZDS, 32/25 - ZZDej-N, 70/25 - ZUTD-I; v nadaljevanju ZDR-1)
Republika Slovenija, Upravna enota Sevnica, Glavni trg 19A, 8290 Sevnica 

objavlja javno objavo za zasedbo prostega strokovno-tehničnega delovnega mesta, 

DOKUMENTALIST VI (šifra DM 92) v Oddelku za splošne zadeve, za določen čas, za čas nadomeščanja javne uslužbenke, začasno odsotne zaradi materinskega in starševskega dopusta, s polnim delovnim časom. 
Poleg splošnih pogojev, ki jih določajo predpisi s področja delovnega prava, morajo kandidati, ki se bodo prijavili na prosto delovno mesto, izpolnjevati še naslednje pogoje: 

· končano višje strokovno izobraževanje/višja strokovna izobrazba,
· znanje uradnega (slovenskega) jezika*.

* Za delo na strokovno-tehničnem delovnem mestu je potrebna visoka raven aktivnega znanja slovenščine za delovno mesto VI. tarifnega razreda (četrti odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08). 

Naloge na delovnem mestu:

· razvrščanje, klasifikacija in odprava dokumentarnega gradiva,

· urejanje dokumentarnega gradiva,
· vodenje zahtevnejših seznamov in pregledov,
· izdelovanje zahtevnejših gradiv s strokovnega področja,
· opravljanje del in nalog glavne pisarne, 
· dodatne naloge po odredbi načelnika.
Prijava se vloži na »Prijavnem obrazcu« in mora vsebovati: 

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,
2. pisno izjavo kandidata o izpolnjevanju znanja uradnega (slovenskega) jezika, 
3. pisno izjavo kandidata, da za namen tega postopka dovoljuje Upravni enoti Sevnica  pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila) in da dovoljuje obdelavo za namen izvedbe navedenega postopka. 
Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se lahko presoja iz dokumentacije, ki jo je predložil kandidat in na podlagi osebnega razgovora. 

Z izbranim kandidatom bo sklenjena pogodba o zaposlitvi za določen čas, za čas nadomeščanja javne uslužbenke, začasno odsotne zaradi materinskega in starševskega dopusta, s polnim delovnim časom. Izbrani kandidat bo delo opravljal v prostorih Upravne enote Sevnica, Glavni trg 19A, 8290 Sevnica oz. v drugih uradnih prostorih, kjer organ posluje. 
Prosto delovno mesto dokumentalist VI je sistemizirano v VI. tarifnem razredu. Izhodiščni plačni razred delovnega mesta je 9. plačni razred oz. 1.602,70 EUR bruto po trenutno veljavni plačni lestvici, pri čemer izbrani kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/2024, 32/2025 – ZZDej-N, 154/2026, 12/2026 - ZPPJUFT). Na dan javne objave znaša bruto plača 1.561,02 EUR.  
Kandidat vloži prijavo na priloženem »Prijavnem obrazcu«, ki je sestavni del te javne objave, ki jo pošlje v zaprti ovojnici z označbo: »Za javno objavo za delovno mesto dokumentalist VI (šifra DM 92), OSZ, za določen čas, s št. 110-12/2026-6243« na naslov: Upravna enota Sevnica, Glavni trg 19A, 8290 Sevnica, in sicer v roku 8 dni po objavi na osrednjem spletnem mestu državne uprave GOV.SI: https://www.gov.si/zbirke/delovna-mesta/ in na spletni strani Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: ue.sevnica@gov.si, pri čemer veljavnost prijave ni pogojena z elektronskim podpisom. 

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. 

Neizbrani kandidati bodo, skladno s 30. členom ZDR-1, o neizbiri pisno obveščeni najkasneje v osmih (8) dneh po zaključenem postopku izbire, in sicer po elektronski poti na elektronski naslov, o katerem je kandidat seznanil delodajalca za namen obveščanja. 
Obvestilo o končani izbiri oz. obvestilo o končani javni objavi bo objavljeno na osrednjem spletnem mestu državne uprave GOV.SI - https://www.gov.si/zbirke/delovna-mesta/.
Za informacije o izvedbi javne objave in o delovnem področju lahko pokličete Božidaro Grozde, vodjo Oddelka za splošne zadeve, tel. št. 07 81 63 864, in sicer vsak delavnik od 9.00 do 11.00. 

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

